Poslovni forum Slovenija - Srbija
2024-05-17 10:00 - 15:00 (Europe/Ljubljana)
Iščete nov posel? Sedite na B2B stol in spoznajte uspešna podjetja iz Srbije!

Iščete nove izdelke za vaš prodajni program?
Partnerje, ki vam bodo pomagali razvijati vaše produkte?
Proizvajalce izdelkov, ki jih želite vgraditi v vaše končne produkte?
Specializirana znanja, ki lahko dopolnijo vrednost vaših rešitev?
Ali morda partnerje pri investicijah, ki jih načrtujete v eni od obeh držav?

Če ste na katero od gornjih vprašanj odgovorili pritrdilno, potem se nam morate pridružiti na poslovnem forumu Slovenija-Srbija. Izkoristite priložnost in spoznajte predstavnike uspešnih srbskih podjetij, ki bodo v Ljubljani iskali priložnosti pri slovenskih partnerjih.
ŽELIM SVOJ B2B STOL
Poslovni forum slovenskim podjetjem ponuja odlično izhodišče za nova poslovna partnerstva. Vabimo vas, da se nam pridružite na poslovnem forumu, na katerem se bomo osredotočili na konkretne priložnosti za nadaljnjo gospodarsko sodelovanje med Slovenijo in Srbijo.
B2B srečanja se začnejo ob 13.00 uri, takoj po zaključku poslovnega foruma. Forum se bo osredotočil na praktične primere in zelo konkretne priložnosti za krepitev gospodarskega sodelovanja med Slovenijo in Srbijo. Državama se ponuja edinstvena priložnost za krepitev trgovinskih vezi, skupno vlaganje v inovativne projekte ter razvoj novih poslovnih modelov, ki bodo spodbudili rast in ustvarjanje delovnih mest v regiji.
Podrobnejši program si lahko ogledate na spodnji povezavi, vabljeni tudi k prijavi na poslovni forum, da si zagotovite mesto v dvorani.
OGLEJTE SI PROGRAM POSLOVNEGA FORUMA
PRIJAVA NA POSLOVNI FORUM>>

Dan meroslovja 2024
2024-05-21
Urad RS za meroslovje organizira dogodek ob svetovnem dnevu meroslovja, pri katerem sodeluje tudi sekcija SiMER. Zato vas vabimo, da si rezervirate 21. maj 2024 in se nam pridružite v Hotelu Maestoso Lipica na Dnevu meroslovja 2024 s krovno temo »Merimo danes za trajnostni jutri«. Tudi letos bodo z nami zanimivi gostje, ki bodo z nami delili bogate in inovativne razvojne rešitve ter izkušnje na področju meroslovja in meritev za trajnostno prihodnost.
Podroben program še sledi.
Udeležba na Dnevu meroslovja 2024 je brezplačna, vendar se je potrebno prijaviti najkasneje do 20. maja 2024, na: dogodki.mirs@gov.si.
Vabljeni!

Slovensko-britanski dan obrambne industrije
2024-05-21 09:00 - 17:00
Javna agencija SPIRIT Slovenija skupaj z Ministrstvom za gospodarstvo, turizem in šport, Grozdom obrambne industrije Slovenije (GOIS) ter Veleposlaništvom Združenega kraljestva in Severne Irske organizira Slovensko britanski dan obrambne industrije.
Dogodek predstavlja odlično priložnost za predstavitev dobrih praks in dosežkov obrambne industrije obeh držav. Prav tako bo forum možnost za vzpostavitev in krepitev stikov ter razvoj novih poslovnih priložnosti.
K prijavi vabimo podjetja, ki nudijo proizvode in storitve na področju obrambne industrije ter podjetja s komplementarnimi dejavnostmi, še posebej na področju elektroindustrije, strojne industrije in podobno.
Sodelovanje so potrdila britanska podjetja: Babcock, BAE Systems, Assongu Tradings Ltd, The Blue Group, TIA Group, Mallaghan Group.
Seznam podjetij za B2B sestanke bo objavljen naknadno.
Dogodek je brezplačen in bo potekal v angleškem jeziku.
Rok za prijavo je 17. maj 2024.
Dodatne informacije in prijave>>

Delavnica: Priprava na NIS 2 direktivo
2024-05-22 09:00 - 12:30
Sprememba zakonodaje, s katero bo novi Zakon o informacijski varnosti (ZInfV) implementiral direktivo EU, bo zavezovala zelo širok obseg zavezancev in uskladila izvajanje zahtev kibernetske varnosti na evropskem trgu. Kaj morajo zavezanci in podjetja v dobavni verigi postoriti za uspešno delovanje v pogojih spremenjene zakonodaje bo ključni predmet delavnice »Priprava podjetij na NIS 2 direktivo«
Namen delavnice Predstavitev sprememb in vpliv evropske direktive NIS 2 (Direktiva o varnosti omrežij in informacij 2) na poslovne procese v podjetjih in organizacijah ter izpostavitev primernih metod in rešitev za prilagoditev poslovanja zahtevam direktive NIS 2.
Dodatne informacije>>

Inovacije z uporabo plazemskih tehnologij v industriji, medicini in kmetijstvu
2024-05-22 09:30 - 15:00
Uporaba plazemskih tehnologij v industriji, medicini in kmetijstvu je vse bolj razširjena, saj predstavlja okolju prijazen način obdelave materialov za povečanje adhezije, doseganje sprememb kemijske sestave površine ali za povečanja specifične površine (nanostrukturiranje) kot tudi način za dekontaminacijo površin in izboljšano rast nekaterih poljščin. Namen dogodka je prikazati različne uporabne vidike plazemskih tehnologij ter različne vrste plazemskih sistemov.
Predstavitev plazemskih tehnologij bo zelo obsežna in je lahko zanimiva za različne vrste podjetji in aplikacij od orodjarske industrije, do katalize, obdelave površin za boljšo adhezijo, pasivacijo površin, itd.
Vljudno vabljeni na izmenjavo idej in bodočih uspešnih sodelovanj!
Zaradi omejenega števila mest prosimo za predhodno REZERVACIJO na: ita.junkar@ijs.si
Dodatne informacije in program dogodka>>

Evropski obrambni sklad - Slovenski informativni dan 2024
2024-05-23 09:00 - 11:00
Slovensko gospodarsko in raziskovalno združenje (SBRA) organizira brezplačen info dan na temo Evropskega obrambnega sklada (EDF) v Ljubljani na Fakulteti za družbene vede, Univerze v Ljubljani, dne 23. maja 2024 od 09.00 do 10.45. Vljudno vabljeni vsi, ki ste kakorkoli zainteresirani ali pa že vpleteni v tovrstne obrambnovarnostne aktivnosti, da pridobite dodatne informacije iz prve roke.
Evropski obrambni sklad je osrednji in verjetno še najbolj odprt obrambni sklad EU za financiranje različnih inovativnih obrambnih produktov in tudi storitev, zato njegov razpis, ki zapade 22. novembra 2024 in ga predstavljajo še pred info dnevom, ki ga organizira tudi Evropska komisija v Bruslju. Slovenci pri predhodnikih tega sklada nismo bili preveč uspešni, a so se stvari s sistematičnim in organiziranim pristopom tako ministrstva za obrambo (MORS), kot tudi Slovenskega gospodarskega in raziskovalnega združenja (SBRA) v Bruslju zelo spremenile. To še posebej velja za Slovence rekordno leto 2021. Danes imamo številna slovenska podjetja in tudi inštitute, ki se lahko pohvalijo s partnerstvi v različnih obrambnih projektih, imamo pa tudi prva koordinatorstva projektov, o čemer več tudi na konferenci.
V programu namenjajo dovolj časa za temeljito predstavitev EDF razpisa, ki jo bo izvedel predstavnik DEFIS iz Evropske komisije iz Bruslja. Hkrati vas naprošajo, da pripravite vprašanja glede razpisa, in jih po možnosti sporočite še pred konferenco na info@sbra.be.
Konferenca je brezplačna, potekala bo v slovenskem in angleškem jeziku.
Prijave na konferenco zbirajo na tej spletni strani, program konference pa je na voljo na tej povezavi.

Japonska in Republika Koreja za SME podjetja
2024-05-28 10:00 - 11:30
Vabimo predstavnike podjetij na predstavitev novega programa EU Business Hub – Japan and the Republic of Korea, ki bo potekala 28. maja od 10.00 do 11.30 ure preko spleta.
Program Poslovno vozlišče EU – Japonska in Republika Koreja financira EU in je namenjen malim in srednjim podjetjem (MSP), ki delujejo na področju zelene, digitalne in zdravstvene industrije ali storitev. Cilj programa je krepitev izvoznih in naložbenih dejavnosti evropskih MSP podjetij ter spodbujanje odpornejših, trajnostnih in tehnološko naprednejših vrednostnih verig med EU ter Japonsko in Južno Korejo.
V okviru programa bodo v naslednjih štirih letih (2024-2027) organizirani obiski specializiranih poslovnih delegacij (po 10 v vsaki državi) v katerih bo 50 izbranim inovativnim podjetjem, ki bodo zadostila izbranim kriterijem, omogočene priprave in obsežno poslovno svetovanje pred samim obiskom v tujini.
Na predstavitvi novega programa, ki bo potekala 28. maja od 10.00 preko spleta bodo prikazani cilji in storitve, ki jih bo podjetjem ponudil program, informacije o načrtovanih obiskih poslovnih delegacij, pogoji in merila za doseganje kriterijev in postopek izbire za udeležbo, podrobno pa bo predstavljen tudi časovni razpored posameznih dogodkov, prijavnih rokov ipd.
Celoten dnevni red in seznam govornikov si lahko ogledate tukaj.
Če ste torej MSP ali zagonsko podjetje, ki deluje v zelenem, digitalnem ali zdravstvenem sektorju in iščete poslovne priložnosti v Vzhodni Aziji in bi se morda želeli udeležiti delegacij na Japonsko in v Republiko Korejo, potem vas vabimo, da se nam pridružite na online dogodku.
Vašo udeležbo na predstavitvenem dogodku lahko do 27. maja do 12.00 ure potrdite tukaj.
Dodatne informacije: support@eubusinesshub.eu, ali na GZS: marko.jare@gzs.si

23. Okoljski dan gospodarstva: Ali smo na pravi poti?
2024-06-04
V zavesti ljudi je močna povezava med pojmom okolja in trajnosti, čeprav je to le eden od treh stebrov trajnosti. Miselna povezava se je oblikovala s hitrim razvojem okoljskih politik in zakonodaje v zadnjem pol stoletju. Poseben pomen pa je okoljske politika dobila z Evropskim zelenim dogovorom, s katerim je okoljska politika postala središče za oblikovanja drugih politik in strategij.
Na letošnjem 23. Okoljskem dnevu gospodarstva bomo dobili vpogled v nove zahteve okoljske zakonodaje tako na ravni EU kot tudi novih zahtev nacionalne zakonodaje zaradi nedavnih sprememb ZVO-2A. Okrogla miza bo posvečena razumevanju razvoja okoljske zakonodaje v luči trajnosti. Že drugič bomo podelili nagrado za okoljskega trajnostnega menedžerja in dan zaključili s trajnostno modno revijo in prijetnim druženjem. Vljudno vabljeni!
Okoljski dan gospodarstva je tradicionalno strokovna konferenca, kjer predstavljamo okoljske trende in novosti, ki so pomembni za gospodarstvo. Ker so okoljske teme v zadnjem času zelo povezane tudi z politikami EU se nam bodo letos pridružili in z nami delili svoja stališča tudi predstavniki nekaterih evropskih zbornic in združenj. Njihove predstavitve bodo potekale v angleškem jeziku.
Ob glavni konferenci bo potekala še VIRIDI delavnica / okrogla miza, ki bo posvečena možnosti razvoja krožnega gospodarstva z izboljšanim sodelovanjem v čezmejni regiji Interreg med Slovenijo in Avstrijo.
Udeležba je brezplačna. Predhodna prijava je obvezna
PROGRAM in PRIJAVA preko vstopne spletne strani
Vljudno vabljeni!

Strateški posvet Tehnologija vodenja SCCT'24
2024-06-05 09:00 - 15:30
KC STV organizira Strateški posvet Tehnologija vodenja SCCT’24, ki bo potekal v sredo dne 5. junija 2024 , s pričetkom ob 9. uri v prostorih IJS, Teslova ulica 30, Ljubljana.
Kompetenčni center za napredne tehnologije vodenja (KC STV) kot naslednik Tehnološke mreže Tehnologija vodenja procesov posodablja svojo strateško raziskovalno in inovacijsko agendo (SRIA). Dogodek bo podal pregled prednostnih področij tehnologij vodenja v okviru Trajnostne slovenske strategije pametne specializacije (S5) in usmeritev razvoja na področju napredne tehnologije vodenja.
Poudarek bo na njihovih strateških prednostnih področjih:

umetna inteligenca za nadzor in optimizacijo,
digitalni dvojčki v tehničnih procesih
področje energetike v kompleksnih sistemih,
prognostika in upravljanje zdravja strojev in procesov,
industrijski internet stvari,
integrirani sistemi MES in
avtonomni mobilni sistemi.

Za vsako od prednostnih področij tehnologije vodenja bo poudarjen splošni pregled področja.
Mednarodni partnerji iz EU združenj bodo predstavili svoje nove ali posodobljene agende raziskav in inovacij, ki so povezane z razpisi Horizon Europe(HE) v prihodnjih letih in podprte tudi z našim SRIA. Prvič bomo gostili tudi predstavnika organizacije UNIDO, ki bo predstavil informacije o ciljih njihove globalne pobude AI in Manufacturing (AIM).
Fokus internacionalizacije podjetij bodo osvetlili predstavniki slovenske gospodarske diplomacije.
Partnerji iz SRIPov, s katerimi sodelujejo, bodo predstavili področja svojih domen, kjer želijo vzpostaviti bilateralno sodelovanje.
Dogodek organizira grozd Napredne tehnologije vodenja. Grozd vodi zavod KC STV, ki je eden od upravičencev SRIP Tovarne prihodnosti.
Udeležba na dogodku je brezplačna, NUJNA pa je predhodna registracija.
Dodatne informacije in prijava>>

Efficient, Lightweight, Sustainable Advanced Materials - Supporting EU industries to meet the Green Deal targets
2024-06-06 09:00 - 16:00 | Bruselj
Razvoj in sprejetje inovativnih, učinkovitih, lahkih in trajnostnih naprednih materialov/postopkov sta ključnega pomena za evropsko industrijo, da doseže znatno zmanjšanje ogljičnega odtisa in napreduje h krožnemu gospodarstvu, s čimer prispeva k znatnemu zmanjšanju emisij CO2 in “net-zero” prihodnosti.
Delavnica „Efficient, Lightweight, Sustainable Advanced Materials – Supporting EU industries to meet the Green Deal targets“ združuje številne raziskovalne pobude, ki jih financira Evropska komisija v okviru okvirnega programa Obzorje Evropa, ki celovito obravnavajo predstavljene izzive.
Namen delavnice je:

obveščanje zainteresiranih strani v industriji o najnovejših raziskovalnih ukrepih in rezultatih na tem področju;
olajšati dialog med raziskovalno skupnostjo in industrijo, da se ugotovijo potrebe industrije in prihodnje strategije;
uskladiti prednostne naloge raziskav in inovacij s prihodnjimi naložbami v EU.

Dodatne informacije>>

LEADERS – Women Innovators in Manufacturing at EIT RIS
2024-06-07 11:00 - 13:00 | ON LINE
Z veseljem vas obveščamo, da se je pred kratkim začel razpis LEADERS – Women Innovators in Manufacturing at EIT RIS .   Kot v prejšnjih izdajah je razpis tekmovanje, ki slavi ženske inovatorke, ki stojijo za rešitvami, ki obravnavajo izzive, povezane s proizvodnjo.  Nagrade bodo podeljene inovatorkam iz upravičenih držav EIT RIS, ki so pomembno vplivale na inovacijski ekosistem s pretvorbo idej v nove in napredne izdelke in/ali storitve, ki koristijo ljudem in planetu.   Tako kot v lanski izdaji je natečaj strukturiran na naslednji način: v prvem krogu prijav bo do 60 upravičenih prijaviteljev prejelo spletno usposabljanje za predstavitve. Po drugem krogu oddaje posnetih videopredstavitev bo šest najbolje uvrščenih prijaviteljev povabljenih na podelitev, kjer bodo javno razglašeni trije zmagovalci, ki bodo prejeli nagrade v vrednosti 10.000 EUR, 7.500 EUR oziroma 5.000 EUR. Prijave so odprte do 15. julija 2024.
Vse podrobnosti so na voljo na namenski spletni strani: https://www.eitmanufacturing.eu/calls/ris-leaders-2024/.
Spletna informativna seja o razpisu bo organizirana 7. junija ob 11.00 po srednjeevropskem času.
Povezava za prijavo: Info Session

Predstavitev akcijskih načrtov (AN) SRIP ToP
2024-06-10 08:00 - 2024-06-11 17:00 | Hotel Slovenija, Portorož, Obala 33, 6320 Portorož, 6320, Slovenija
Vabimo vas na Predstavitev akcijskih načrtov (AN) SRIP ToP, ki bo potekala v živo, 10. junija 2024 v sklopu industrijskega foruma IRT2024 v Portorožu.

Vsi člani SRIP ToP ste za udeležbo dne 10.6.2024 oproščeni kotizacije na IRT forumu, ki vključuje jutranje dogodke, kosilo, kavo ter druge aktivnosti. Hkrati boste imeli člani SRIP ToP in tudi ostali udeleženci foruma priložnost prisostvovati našemu delu in aktivno deliti svoje ideje ter mnenja glede akcijskega načrta in se morebiti aktivno vključiti in postati novi člani SRIP ToP. Povezavo do prijave najdete TUKAJ (če ste člani SRIP ToP, to vpišite v opombo ob prijavi na dogodek).

Program dogodka predstavitve AN v ponedeljek 10.6.2024 od 14:30 do 16:30:

14:30 Otvoritev dogodka – Ita Junkar (predsednica UO SRIP ToP)
Kratka predstavitev SRIP ToP – Igor Kovač (Direktor SRIP ToP)
Uvod v predstavitev AN – Aleš Hančič (Predsednik programskega odbora SRIP ToP)

14:40 Predstavitve AN HOM/KET
Tehnologije vodenja – Miha Glavan
Robotika – Igor Kovač
Fotonika – Rok Petkovšek
Plazemske tehnologije – Ita Junkar
Sodobne proizvodne tehnologije za materiale ter nano in kvantne tehnologije – Matjaž Spreitzer

15:30 Predstavitve AN VVV
Pametna mehatronska orodja – Aleš Hančič
Inteligentni sistemi vodenja za tovarne prihodnosti – Giovanni Godena
Pametne tovarne – Andreja Hlišč
Robotski in laserski sistemi in komponente – Erih Arko
Napredne zelene tehnologije – Andrej Kokol

16:20 Predstavitve akcijskih načrtov skupnih storitev

16:30 Sklepi in zaključek dogodka – Aleš Hančič (Predsednik programskega odbora SRIP ToP)

Program poteka celotnega foruma najdetena spletni strani dogodka (AN SRIP ToP).

PRIJAVA >>
Vljudno vabljeni k udeležbi!

Novi pristopi za reševanje izzivov v zdravstvu: DIHs za P4 Medicino
2024-06-12 09:00 - 17:00
Dogodek bo služil kot platforma za združevanje deležnikov in vodij iz zdravstvenega sektorja ter sorodnih področij, da skupaj raziščemo perspektive P4 medicine – prediktivne, preventivne, personalizirane in participativne. Dogodek, ki temelji na projektu DIHsP4_Medicine, si prizadeva podpreti prizadevanja evropskih digitalnih inovacijskih središč (EDIH-ov) za promocijo paradigme P4 v medicinskem področju ter digitalizacijo zdravstva skozi različne storitve in mehanizme sodelovanja v ekosistemu.
Temeljni del dogodka je validacija skupnega akcijskega načrta, ki so ga razvili partnerji konzorcija tekom projekta. Načrt bo validiran skupaj s strokovnjaki iz medicinskih in zdravstvenih sfer. Ta načrt bo prispeval k ustvarjanju dinamičnih in povezanih inovacijskih ekosistemov, z znatnim vplivom na sektor zdravstva in dobrega počutja, v skladu z evropsko zdravstveno strategijo.
Vaša udeležba na dogodku je pomembna, saj ponuja priložnost za mreženje z nacionalnimi in mednarodnimi EDIH-i, podjetji, medicinskimi institucijami in drugimi deležniki s področja.
Dogodek bo vključeval povezovanje, ki bodo omogočila načrtovanje virtualnih ali osebnih srečanj ena na ena s potencialnimi sodelavci, deležniki in drugimi udeleženci prek platforme B2Match.
Komu je dogodek namenjen?

Ponudnikom tehnologij
Inovatorjem
Javnim institucijam
Zdravstvenim institucijam
Digitalnim inovacijskim središčem
Igralcem inovacij

Zabeležite si 12. junij v svoj koledar in se pridružite spletni, bogati razpravi o preoblikovanju prihodnosti zdravstva skozi inovativne pristope in prizadevanja.
Registriracija>>

Sodobne digitalne rešitve za proizvodna podjetja 2
2024-06-12 10:00 - 12:00
Sodobne digitalne rešitve, vključno z umetno inteligenco (UI), prinašajo revolucijo v proizvodni sektor. Podjetja uporabljajo UI za optimizacijo procesov, izboljšanje kakovosti in povečanje učinkovitosti. Algoritmi strojnega učenja omogočajo proaktivno vzdrževanje in natančen nadzor kakovosti, medtem ko avtomatizirani sistemi povečujejo produktivnost. UI omogoča prilagodljivost proizvodnje, optimizacijo zalog in boljše upravljanje oskrbovalne verige. Prav tako pospešuje razvoj novih izdelkov in izboljšuje operativno učinkovitost, kar postavlja temelje za trajnostno rast.
Spletni seminar bo predstavil dobre prakse, še posebej tiste, ki vključujejo najsodobnejše tehnologije, vključno z UI. Da bi podjetja ostala konkurenčna, morajo vlagati v digitalne zmogljivosti, ki so učinkovite, enostavne za implementacijo in uporabne v celotni organizaciji, s ciljem izboljšanja poslovanja in priprave na agilno, moderno poslovanje.
Kako to doseči, da bomo pripravljeni na hitrejše, agilno in konkurenčnejšo poslovanje?
Spletni seminar je namenjen proizvodnim podjetjem različnih panog, ki jim želimo predstaviti dobre prakse naših članov.
Spletni seminar je brezplačen, nanj se je potrebno prijaviti!
PRIJAVA>>

Delavnica: Prehod v trajnostno poslovanje
2024-06-17 - 2024-06-18
V okviru izobraževalnih dogodkov s področja trajnostnega poslovanja, ki jih na GZS organizirajo v sodelovanju z mednarodno priznanim podjetjem PARK, pripravljajo novo delavnico, na kateri boste prejeli uporabna znanja in strokovno pomoč za prehod vašega podjetja v trajnostno poslovanje.
Število udeležencev delavnice je omejeno na zgolj 15, zato lahko izbirate med dvema terminoma, in sicer 17. ali 18. junijem.
Na delavnici boste izvedeli, kako začeti postopek doseganja skladnosti s standardi ESG/ESRS. Prva poročanja za tiste, ki ustrezajo merilom in časovnici Direktive o poročanju o trajnostnem razvoju podjetij (CSRD, Corporate Sustainability Reporting Directive), bodo že v 2025 za leto 2024. V nadaljevanju se bodo poročanju morala pridružiti tudi vsa ostala podjetja. Pot do poročanja v skladu z standardi se začne z oblikovanjem trajnostne strategije.
Dopoldan bomo posvetili predvsem odgovorom na to, kako naj vaša organizacija izbere prave standarde ESRS za poročanje in kako jim dati prednost pri oceni pomembnosti. Obravnavali bomo upravljanje organizacije ter vlogo in odgovornost vodstva. V zadnjem delu delavnice pa bomo govorili o postavljanju ciljev, merjenju in zbiranju podatkov za poročanje ter kako pripraviti prvo pilotno poročanje.
Popoldne vam bomo pomagali opredeliti ambicije vašega podjetja na področju trajnostnosti ter časovni in akcijski načrt s pomočjo našega trajnostnega načrtovalca poti. Nazadnje boste določili prve cilje in kazalnike uspešnosti, ki jih boste uporabili pri komunikaciji z notranjimi in zunanjimi deležniki.
Dodatne informacije in prijava>>

Delavnica: Hekerski napadi na podjetja in kako se zaščititi
2024-06-17 08:00 - 16:00
Vas zanima, kako varna je vaša IKT infrastruktura v času, ko strmo narašča število kibernetskih napadov? Vas zanima kakšna orodja uporabljajo hekerji in kakšni so vektorji napada na organizacije?
Skrčen, osnovni tečaj etičnega hekanja odgovarja na zastavljena vprašanja. Cilj tečaja je udeležence spoznati z osnovnimi hekerskimi programi in tehnikami napadov, ki se jih uporablja za vdore v sisteme ter izkoriščanje ugotovljenih ranljivosti.
Delavnica je namenjena:

IKT Skrbnikom sistemov, ki bi se radi spoznali z osnovami hekerskih napadov
Sistemskim inženirjem
Varnostnim inženirjem
Vsem, ki jih zanima kako nas spletni napadalci najdejo in napadejo

Kaj boste na dogodku spoznali:

OSINT metodologije – vsak tečajnik bo na primeru svojega podjetja pasivno preiskal javno dostopne podatke. Spoznali bomo spletne storitve, ki nenehno zbirajo informacije o spletu.
Pregled zunanjega omrežja – Pregledali bomo aktualne spletne napade in spoznali, kako napadalci vdirajo in izrabijo infrastrukturo podjetij iz zunanjega omrežja.
Tehnike socialnega inženiringa – Pregledali bomo aktualne spletne prevare in spoznali, kako napadalci vdirajo in izrabijo infrastrukturo podjetij s pomočjo neukega uporabnika

Predznanje:

osnovno poznavanje Linux operacijskega sistema,
osnovno predznanje Windows operacijskega sistema,
poznavanje internetnega sklada protokolov (TPC/IP).

Dodatne informacije in prijava>>

COrporate digital responsibility (CDR) skills in central EUropean Smart specialisation
2024-06-17 13:30 - 17:30
Pridružite se nam na poglobljeni predstavitvi projekta COEUS Interreg Central Europe, namenjenega spodbujanju odgovornega digitalnega prehoda v MSP.
Kdaj: 17. junij 2024, od 13.30 do 17.30
Kje: Dimičeva 13, Ljubljana in online
V današnjem hitro razvijajočem se digitalnem okolju je ključnega pomena zagotoviti, da digitalizacija poteka odgovorno, ob ustreznem upoštevanju družbenih, gospodarskih, tehnoloških in okoljskih dejavnikov. Cilj projekta COEUS je opremiti MSP s potrebnimi veščinami in znanjem za obvladovanje izzivov in priložnosti digitalizacije.
Udeleženci bodo imeli priložnost:

pridobiti dragoceno znanje in spretnosti za odgovorno krmarjenje po izzivih digitalizacije,
se seznaniti z najboljšimi praksami strokovnjakov iz panoge in kolegov,
pridobiti vpogled v možnosti financiranja in podpore za izvajanje CDR,
navezati stike z zainteresiranimi stranmi in potencialnimi partnerji za prihodnje sodelovanje.

Prijava na dogodek je obvezna in jo lahko opravite TUKAJ.
*Dogodek bo potekal v angleškem jeziku.

Seminar: Možnosti poslovanja s Poljsko
2024-06-18 13:00 - 15:00
Poljsko slovenski poslovni Klub Triglav Rysy v sodelovanju z Gospodarsko zbornico Slovenije, Javno agencijo SPIRIT Slovenija ter veleposlaništvoma Republike Slovenije ter Republike Poljske vabi predstavnike slovenskega gospodarstva in ostale zainteresirane, da se udeležijo predstavitve – seminarja, ki bo potekal na Gospodarski zbornici Slovenije, dvorana C v 1. nadstropju v torek 18. junija od 13.00 ure naprej.
Na poslovnem dogodku bodo lahko udeleženci pridobili informacije o trenutnem stanju poljskega gospodarstva ter priložnostih za gospodarsko trgovinsko sodelovanje, o vrstah pomoči in spodbud, ki jih lahko slovenskim podjetjem nudijo nacionalne in lokalne podporne institucije in predstavništva, predstavljene pa bodo tudi izkušnje slovenskega podjetja. Del seminarja bo namenjen predstavitvi regije Zgornja Šlezija z glavnim mestom Katowice, kamor načrtujemo v jesenskem času obisk slovenske poslovne delegacije.
Poleg predstavnikov organizatorjev bodo udeležencem svojo dejavnost predstavili še Poljska investicijska in trgovinska agencija (PAIH), Urad maršala šlezijske regije ter regionalna Gospodarska zbornica Šlezije, katere predsedujoči je tudi častni konzul R Slovenije. Podroben program se nahaja v prilogi.
Vabimo vas, da se pridružite na poslovnem dogodku in izpolnite elektronsko prijavnico. Vaše prijave sprejemajo do ponedeljka 17. junija do 12.00 ure.

Advances in Robot Kinematics 2024 - ARK 2024
2024-06-30 08:00 - 2024-07-04 17:00 | Cankarjev dom, Prešernova cesta 10, Ljubljana, 1000
ARK – Advances in Robot Kinematics je butična mednarodna serija simpozijev o robotiki. Prva ideja o organizaciji specializirane konference o robotski kinematiki sega v leto 1986. Prvi zagovorniki te ideje so bili znanstveniki z največjim ugledom, kot so B. Roth, O. Khatib, K. Waldron, J. Angeles, V. Parenti. -Castelli, M. McCarthy, M. Stanisic, B. Siciliano in drugi. Od prvega simpozija, ki je bil organiziran v Ljubljani leta 1988, je bilo na območju Sredozemlja in Alp do sedaj o izvedenih že 18 simpozijev. Zbornik izhaja v obliki urejenih knjig, ki jih že od samega začetka izdaja založba Springer (sprva Kluwer).
Letošnji simpozij ARK 2024 poteka v Cankarjevem domu OD 30.6. – 4.7.2024.
Več na povezavi >>

Japonska in Republika Koreja za SME podjetja
2024-07-04 13:00 - 17:00
Vabimo predstavnike podjetij na predstavitev novega programa EU Business Hub – Japan and the Republic of Korea, ki bo potekala v četrtek 4. julija od 13.00 ure naprej na Gospodarski zbornici Slovenije v Ljubljani.
Program Poslovno vozlišče EU – Japonska in Republika Koreja financira EU in je namenjen malim in srednjim podjetjem (MSP), ki delujejo na področju zelene, digitalne in zdravstvene industrije ali storitev. Cilj programa je krepitev izvoznih in naložbenih dejavnosti evropskih MSP podjetij ter spodbujanje odpornejših, trajnostnih in tehnološko naprednejših vrednostnih verig med EU ter Japonsko in Južno Korejo.
V okviru programa bodo v naslednjih štirih letih (2024-2027) organizirani obiski specializiranih/branžnih poslovnih delegacij (po 10 v vsaki državi) v katerih bodo petdesetim izbranim inovativnim podjetjem, ki bodo zadostila izbranim kriterijem, omogočene priprave in obsežno poslovno svetovanje pred samim obiskom v tujini, pa tudi brezplačna predstavitev z v naprej organiziranimi b2b sestanki v okviru sejemskih dogodkov v obeh državah. Strošek udeležbe, ki ga krijejo podjetja sama je v osnovi vezan samo na plačilo potovalnega aranžmaja (letalski prevoz).
Na predstavitvi novega programa, ki bo potekala 4. julija 2024 od 13.00 ure naprej v Dvorani A na GZS bodo predstavljeni storitve in pričakovani cilji, ki jih bo izbranim podjetjem lahko ponudil program, informacije o načrtovanih obiskih poslovnih delegacij, roki za prijavo ter pogoji in merila za doseganje kriterijev in postopek izbire za udeležbo.
Predstavitev bo potekala v slovenskem in angleškem jeziku brez prevajanja, udeležba na dogodku je brezplačna.
Predstavitvi bosta sledila pogostitev in mreženje med vsemi udeleženimi.
Če ste torej MSP ali zagonsko podjetje, ki deluje v zelenem, digitalnem ali zdravstvenem sektorju in iščete poslovne priložnosti v Vzhodni Aziji in bi se morda želeli udeležiti delegacij na Japonsko in/ali v Republiko Korejo, potem vas vabimo, da se nam pridružite na predstavitvi na GZS.
Vašo udeležbo na predstavitvenem dogodku lahko potrdite do 2. julija do 12.00 ure potrdite tukaj.

Co-Matching Virtual B2B Event 2024
2024-08-27
Virtualni Co-Matching dogodek bo predvidoma potekal 27. avgusta 2024, organiziral pa ga bo ABİGEM East Marmara v sodelovanju z gospodarsko zbornico Kocaeli in partnerji EEN.
Letos vam ponovno ponujamo priložnost, da gostite turška podjetja in se z njimi udobno povežete iz svoje pisarne ali doma, s čimer odpravite potrebo po zamudnem potovanju. Skrbno so pripravili izbor podjetij iz regije Kocaeli, ki delujejo v vašem sektorju. Vse, kar potrebujete, je zanesljiva internetna povezava, prenosni računalnik in osvežilna skodelica kave.
Interesni sektorji:

Stroji
Kovina in obdelava kovin
Plastika in guma
Elektro-elektronika
Avtomobilizem in avtomobilska podindustrija
Kemikalije
Informacijske tehnologije (IT)
Gozdarski izdelki in pohištvo
Gradbeništvo in gradbeni materiali
Hrana
Energija
Turizem
Nepremičnine
Trajno potrošno blago

S sodelovanjem na dogodku lahko:

Sodelujete s kvalificiranimi stiki in vzpostavite močne povezave z mednarodnimi podjetji
Sodelujete v razpravah in izmenjujte ideje, ki se nanašajo na vaš sektor
Raziščete potencialne poslovne priložnosti in razširite svojo poklicno mrežo
Dostopate do novih trgov in spodbujajte rast vašega posla

Dodatne informacije >>

IFAC Symposium on Information Control Problems in Manufacturing (INCOM 2024)
2024-08-28 - 2024-08-30
Namen 18. simpozija IFAC z naslovom “Information Control Problems in Manufacturing” (INCOM 2024) je združiti strokovnjake z različnih področij, da bi razpravljali o najnovejših dosežkih in izzivih v kontekstu transformacije dvojčkov, pod vodilno temo “sustainable transformation towards autonomous manufacturing systems“. Konferenca bo posebej obravnavala izdelavo digitalnih dvojčkov in simulacijo z vidika načrtovanja in delovanja za trajnostno proizvodnjo in dobavne verige, zelene tovarne in logistična omrežja, združene proizvodne platforme, virtualizacijo, globalno proizvodnjo, avtonomne in samoučljive sisteme, podatkovno vodeno industrijsko inženirstvo, strategije, modele in tehnologije industrije 5.0, človeško interakcijo v robotiki in kiberfizičnih sistemih ter nov napredek v robotiki in pogovornih aplikacijah umetne inteligence v sistemih proizvodne in dobavne verige.
Poleg tega bo konferenca pokrivala teme, kot so upravljanje operacij v prilagodljivih in dostopnih tovarnah, najnovejši trendi v modeliranju podjetij in informacijskih sistemih, upravljanje znanja, kibernetski-fizično-socialni proizvodni sistemi, novi trendi v sodelovanju med človekom in robotom ter zlasti interaktivni sistemi chatbot v aplikacijah za zanesljivost, vzdrževanje in varnost, inženirskem gospodarstvu in upravljanju odpornosti, aplikacijah blockchain pri upravljanju dobavne verige in vplivu globalnih kriz na trajnostno proizvodnjo. Konferenca bo zagotovila participativno platformo za starejše znanstvenike, študente začetnike raziskovalcev, praktike in industrijske strokovnjake, da bodo delili svoje znanje, ideje in najboljše prakse na področju trajnostne proizvodnje in upravljanja dobavne verige.
Prijava je možna do 31.7.2024
Dodatne informacije >>

Dan slovenske elektroindustrije 2024
2024-08-29 13:00 - 17:00
Zbornica elektroindustrije organizira dogodek Dan slovenske elektroindustrije, ki bo letos potekal na temo »Vpliv globalnih trendov na slovensko elektroindustrijo«. Srečanje bo potekalo na Gospodarski zbornici Slovenije, v dvorani A, dne 29. avgusta 2024 od 13.00 – 17.00 ure.
Predstavljeno vam bo poslovanje slovenske elektroindustrije v preteklem letu, v osrednjem predavanju pa bo dr. Jože P. Damijan z Ekonomske fakultete Univerze v Ljubljani osvetlil globalne trende in njihov vpliv na slovensko industrijo.
Okrogla miza bo združila strokovnjake iz različnih področij, ki bodo razpravljali o trendih v slovenski elektroindustriji. Tradicionalno bodo predstavljeni tudi člani, ki so prejeli priznanja za najboljše inovacije na GZS regionalnem izboru. Pridružite se dogodku in izkoristite priložnost za mreženje, delitev znanj in praznovanje dosežkov v panogi elektroindustrije. Skupaj bomo raziskovali nove možnosti in iskali navdihujoče ideje za nadaljnji razvoj elektroindustrije.
Dodatne informacije in program>>

UNI.MINDS IZZIVI 2024: HIDRIA
2024-08-30 08:00 - 17:00
Vljudno vabljeni podjetniki, raziskovalci, študenti in drugi zainteresirani, da se srečate s slovenskimi podjetji HIDRIA Koper d.d., MARLES HIŠE MARIBOR d.o.o. in OLJARNA LISJAK d.o.o.:
Vsa tri podjetja so podala vsebinska področja, na katerih iščejo nove priložnosti za sodelovanje, vas pa vljudno vabimo, da predstavite svoje kompetence, izkušnje ali ideje s teh področij. Predloge zbiramo prek spletnega obrazca do 30. avgusta 2024. Oglejte si izzive TUKAJ.
Izbrani predlogi bodo imeli priložnost kratke 5-minutne predstavitve in povezovanja s predstavniki podjetij, v okviru ekskurzije festivala, na dan 15. oktober 2024 – na lokaciji HIDRIA KOPER d.d. Predlagatelji se bodo lahko udeležili tudi brezplačne spletne delavnice za uspešno predstavitev (pitch) svoje ideje podjetnikom in sofinancerjem.
Koristne informacije in povezave:

Spletna prijava predlogov – podaljšan rok za HIDRIO: 30. 9. 2024.
Izzivi podjetij
Utrinki iz festivala UNI.MINDS 2023

Kontakt za več informacij je g. Tomaž Lovšin: tomaz.lovsin@spiritslovenia.si.
Vabljene kandidatke in kandidati, da zapolnimo izzive, saj gre za odlično priložnost povezovanja za nadaljnjo sodelovanje.

Business Angels Academy
2024-08-30 08:00 - 17:00
Začenja se usposabljanje za nove in izkušene poslovne ženske, z zelo praktičnim pristopom k razvoju in izvedbi lastne investicijske diplomske naloge. Potekalo bo obravnavanje tem, kot so strategija toka poslov, ocena priložnosti, analiza in skrbni pregled, pogajanja o poslih in upravljanje vašega portfelja.
Usposabljanje bo potekalo na spletu, z ločenimi serijami za nove in izkušene poslovne ženske, ki bodo razpravljale o vseh vidikih naložbenega cikla. Seje so zelo interaktivne, udeleženci pa imajo priložnost, da delijo svoje izkušnje in izzive ter obravnavajo svoja vprašanja.
Program je zasnovan tako, da se udeleženci ne le učijo in razpravljajo o ključnih konceptih, temveč jih tudi izvajajo z:
a) oblikovanjem lastne investicijske diplomske naloge na začetku tečaja.
b) na koncu oblikujejo svoje naslednje korake kot vlagatelji.

Več na povezavi >>

M&Q izobraževanja jesen 2024
2024-09-10 - 2024-11-14
Rezervirajte si čas za rast in razvoj – investirajte v znanje
Za vas pripravljamo strokovna izobraževanja, ki vam olajšajo delo ter vam pomagajo na poti do točnih rezultatov meritev.
Izobraževanja M&Q “Vse, kar morate vedeti o’’ potekajo na sedežu našega podjetja v Selcih, od 8.30 do 14.30 ure.
Vabljeni k ogledu jesenskih terminov!
SEPTEMBER 2024

Obvladovanje merilne opreme
10. september
Sistem vodenja kontrolnih organov (ISO/IEC 17020)
11. september

Dolžina
12. september
Interna kalibracija
17. september

Sistem vodenja laboratorijev ISO/IEC 17025
18. september
Geometrijsko dimenzioniranje in toleriranje
19. september

Temperatura in relativna vlaga
24. september
Pipetiranje
26. september

OKTOBER 2024

Notranja presoja
8. oktober
Tehtanje
9. oktober

Certifikat
10. oktober
Tlak
15. oktober

Hrapavost
17. oktober

NOVEMBER 2024

Merilna negotovost
12. november
Obvladovanje opreme v zdravstvu
13. november

Trdota
14. november

Podrobnejše o izobraževanjih>>
Individualna izobraževanja
Po dogovoru izobraževanja pripravijo po vaših specifičnih željah, samo za vašo organizacijo.
Pošljite povpraševanje>>

EIT Manufacturing mrežni dogodek
2024-09-12 10:00 - 11:30
v Centru za razvojno inovacijsko partnerstvo (CRIP) na Inštitutu Jožef Stefan (IJS) se zavedamo pomembnosti povezovanja z raziskovalci, izobraževalnimi ustanovami in podjetji.
V luči spodbujanja sodelovanja in izmenjave dobrih praks na IJS organiziramo EIT Manufacturing mrežni dogodek. Na dogodku bomo sodelavke in sodelavce IJS, kot tudi člane SRIP ToP, informirali o delu, novostih in primerih dobrih praks povezanih z EIT Manufacturing.
Ob tej priložnosti bosta imela govor Gerhard Russ, predstavnik EIT Manufacturing in Igor Kovač, direktor SRIP ToP. Primer dobre prakse bosta z nami delila sodelavec IJS Muhammed Shahid Arshad in Andrej Guštin, predstavnik zagonskega podjetja: „Process Space“. Podrobni dnevni red mrežnega dogodka najdete v prilogi.
Vljudno vabljeni, da se nam pridružite na dogodku EIT Manufactoring, ki bo potekal v angleškem jeziku v četrtek, 12. 9. 2024 v veliki predavalnici IJS z začetkom ob 10.00 uri. Na koncu dogodka, ki nima kotizacije bo mrežno druženje ob manjšem prigrizku.
Verjamemo, da bosta vaša prisotnost in sodelovanje na dogodku pripomogla pri krepitvi prepoznavnosti naše organizacije, mreženju s strokovnjaki in izmenjavi dobrih praks.
Prijave na dogodek sprejemamo TUKAJ>>.
Dnevni red

SRIP ToP na Celjskem sejmu MOS
2024-09-18 08:00 - 2024-09-22 17:00 | Celjski sejem, Dečkova cesta 1, Celje, 3000, Slovenia
Datum: 18.-22. september 2024
Ura: 9.00 – 18.00
Lokacija: Dečkova cesta 1, 3000 Celje
MOS je zelo prepoznaven poslovno-sejemski dogodek. Dogodek je zanimiv za številne domače in tuje razstavljavce, ki se predstavijo z aktualno ponudbo storitev/izdelkov, hkrati pa so na sejmu predstavljene zanimive izobraževalne vsebine in raznoliki spremljevalni dogodki. SRIP ToP se na MOS 2024 predstavlja na podlagi sodelovanja Obrtno- podjetniške zbornice Slovenija (OZS) in SRIP ToP in sicer na razstavnem prostoru Odbora za znanost in tehnologijo pri OZS. (dvorana L1).
Člani ste vabljeni, da nam pošljete kratek promocijski video svojega podjetja oz. organizacije, ki ga bomo na svoji stojnici lahko predvajali v času sejma. V kolikor se želite predstaviti na sejmu nam to sporočite na naslov petra.hauschild@ijs.si do najkasneje 10.9.2024.
Za člane SRIP ToP, ki bi se sejma želeli udeležiti nudimo brezplačne vstopnice. Število vstopnic je omejeno, zato pohitite s prijavo na povezavi TUKAJ.
Preberi več

Arena tehnologij
2024-09-19
Tehnologija je opolnomočila človeštvo in ga naredila neskončno boljšega. Ali si znamo predstavljati prvinskega človeka, brez vsakršnih tehnologij, ki so nas peljale na naslednjo raven?
Brez kakršnihkoli zdravil, brez vsakršnih tehnologij za izdelavo bivališč, brez zadostne hrane, brez komunikacij, brez izobraževanja, brez varnosti pred zločinci in obrambe pred napadalci, brez vsakršne mobilnost po vodi, zraku in kopnem, brez glasbe, umetnosti, zabave, oblek in obuval, itd.? Vse to je bilo ustvarjeno skozi tehnološki napredek. Od pisal in papirja… vse do današnjih kvantnih računalnikov in planetarne obrambe proti asteroidom. Boljša tehnologija, za boljši svet.
Dogodek, prežet z navdušujočimi inovacijami, prekipevajočo energijo in vrhunsko glasbo.
Pripravite se na nepozabno izkušnjo, kjer bomo skupaj slavili izjemne preboje slovenskih tehnoloških podjetij, razbili mite o podjetniških napakah in na koncu navijali v bitki med DJ-ji.
Dogodek je namenjen vsem—brez omejitev, ki si želijo doživeti tehnološko prihodnost in uživati v nepozabni zabavi.

Dodatne informacije in prijava>>

Inovativno - trajnostna delegacija v Indijo
2024-09-23 - 2024-09-28
Vljudno vabimo k udeležbi v slovenski inovativno – trajnostni delegaciji v Indijo, ki jo organizira GZS, v sodelovanju z organizatorji TIA Summit 2024, Bangalore.
Udeležeba v delegaciji je primarno namenjena:

vodjem podjetij in industrijskim strokovnjakom, ki želijo raziskati nove trende in inovacije,
podjetnikom in zagonskim podjetjem, ki iščejo potencialne investitorje ter priložnosti za mreženje,
razvojnikom in raziskovalcem, ki se ukvarjajo s trajnostnim razvojem in inovacijami v urbanem okolju.

Udeležba v delegaciji ponuja izjemno priložnost za mreženje, izmenjavo izkušenj in znanj s ključnimi investitorji, industrijskimi voditelji, globalnimi strokovnjaki ter zagonskimi podjetji, ki rešujejo izzive zelene in pametne prihodnosti ter spodbujajo gospodarsko rast in izboljšujejo kakovost življenja ljudi. Organizator dogodka napoveduje udeležbo preko 650 poslovnežev iz 15 držav. Osrednja govornika zadnjega TIA Summita pred dvema letoma sta bila Sujith Nair, soustanovitelj in CEO FIDE ter Naganand Doraswamy, poslovodni partner in ustanovitelj Ideaspring Capital, sodelovali pa so še številni ugledni govorniki, kot denimo Prashanth Prakash, izvorni ustanoviteljski partner VC ameriškega sklada Accal Partners, Sanjeev Kumar Gupta, CEO Karnataka Digital Economy Mission – KDEM.
OKVIRNI PROGRAM OBISKA SLOVENSKE DELEGACIJE*

PRIJAVE
Zainteresirane predstavnike slovenske poslovne in razvojno – raziskovalne javnosti vljudno vabimo, da sodelovanje v delegaciji potrdijo preko elektronske prijavnice, najkasneje do 26. avgusta 2024 oziroma do zasedenosti prostih mest v delegaciji.
STROŠKI
Vsi udeleženci delegacije plačajo kotizacijo, ki krije stroške organizacijske podpore pri pripravi in izvedbi delegacije, udeležbo na srečanjih po programu delegacije (TIA Summit 2024). Kotizacija za prvih 8 prijavljenih udeležencev, članov GZS znaša 600,00 EUR + ddv, za vse nadaljnje ali nečlane GZS pa 1.600,00 EUR + ddv.Račun za kotizacijo bo GZS izdala ob zaključku zbiranja prijav s takojšnjim rokom plačila. Po plačilu kotizacije bo GZS udeležencu delegacije izdala potrdilo o udeležbi v delegaciji, ki podjetju služi kot dokazilo pri zahtevku za izplačilo vavčerja za udeležbo v gospodarskih delegacijah v tujino. Za morebitno odpoved udeležbe v delegaciji po 1. septembru 2024, se kotizacije zaradi že nastalih organizacijskih stroškov ne vrača, oziroma se jo zaračuna v celoti. Delegacija bo izvedena, ob predpostavki udeležbe najmanj 8 slovenskih udeležencev.
Udeleženci delegacije krijejo tudi lastne stroške potovanja.
Slovenski delegaciji je na voljo en termin za javno predstavitev poslovne ideje ali projekta potencialnim investitorjem, strankam ali partnerjem. Strošek javne predstavitve znaša 2.500,00 EUR + ddv.
V1 | Vavčer za udeležbo v gospodarskih delegacijah v tujino malim in srednje velikim podjetjem omogoča povračilo 60 % upravičenih stroškov gospodarske delegacije (prevoz, namestitev, kotizacija). Podrobnosti, navodila, prijava na SPS – Vavčer za udeležbo v gospodarskih delegacijah v tujino
POTOVALNI ARANŽMA
Zainteresirana podjetja lahko potovalni aranžma uredijo preko potovalne agencije UNIVERZUM, V SVET d.o.o., Nada Balažic, E nada@universum.si, M 041 440 807, ki bo za delegacijo pripravila skupinski potovalni aranžma.
DODATNE INFORMACIJE
Za dodatne informacije smo vam z veseljem na razpolago: GZS, Tinkara Godec, T 01 58 98 162, E tinkara.godec@gzs.si.
Vljudno vabljeni k sodelovanju!
